CELEX: 32014R0743
Language: el
Date: 2014-07-09 00:00:00
Title: Κανονισμός (ΕΕ) αριθ. 743/2014 της Επιτροπής, της 9ης Ιουλίου 2014 , για την αντικατάσταση του παραρτήματος VII του κανονισμού (ΕΕ) αριθ. 601/2012 όσον αφορά την ελάχιστη συχνότητα αναλύσεων  Κείμενο που παρουσιάζει ενδιαφέρον για τον ΕΟΧ

10.7.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 201/1
            
         ΚΑΝΟΝΙΣΜΌΣ (ΕΕ) αριθ. 743/2014 ΤΗΣ ΕΠΙΤΡΟΠΉΣ
   της 9ης Ιουλίου 2014
   για την αντικατάσταση του παραρτήματος VII του κανονισμού (ΕΕ) αριθ. 601/2012 όσον αφορά την ελάχιστη συχνότητα αναλύσεων
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (1), και ιδίως το άρθρο 14 παράγραφος 1,
   Εκτιμώντας τα ακόλουθα:
   
               (1)
            
            
               Το παράρτημα VII του κανονισμού (ΕΕ) αριθ. 601/2012 της Επιτροπής (2) καθορίζει την ελάχιστη συχνότητα αναλύσεων για τα αντίστοιχα καύσιμα και υλικά που πρέπει να εφαρμόζουν οι φορείς εκμετάλλευσης κατά τον καθορισμό των συντελεστών υπολογισμού.
            
         
               (2)
            
            
               Το άρθρο 35 του κανονισμού (ΕΕ) αριθ. 601/2012 προβλέπει ότι το παράρτημα VII του εν λόγω κανονισμού επανεξετάζεται σε τακτική βάση και για πρώτη φορά δύο έτη, το αργότερο, από την έναρξη ισχύος του κανονισμού (ΕΕ) αριθ. 601/2012.
            
         
               (3)
            
            
               Το παράρτημα VII του κανονισμού (ΕΕ) αριθ. 601/20012 θα πρέπει να τροποποιηθεί για να αποσαφηνιστεί η ταξινόμηση και η κατηγοριοποίηση των καυσίμων και των υλικών που παρατίθεται σε αυτό ώστε να βελτιωθεί η συνέπεια ως προς την εφαρμογή κατάλληλων συντελεστών που χρησιμοποιούνται για τον υπολογισμό των εκπομπών.
            
         
               (4)
            
            
               Για λόγους σαφήνειας, είναι σκόπιμο να αντικατασταθεί το παράρτημα VII του κανονισμού (ΕΕ) αριθ. 601/2012.
            
         
               (5)
            
            
               Επομένως, ο κανονισμός (ΕΕ) αριθ. 601/2012 θα πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλιματικών μεταβολών,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα VII του κανονισμού (ΕΕ) αριθ. 601/2012 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 9 Ιουλίου 2014.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 275 της 25.10.2003, σ. 32.
   
      (2)  Κανονισμός (ΕΕ) αριθ. 601/2012 της Επιτροπής, της 21ης Ιουνίου 2012, για την παρακολούθηση και την υποβολή εκθέσεων σχετικά με τις εκπομπές αερίων θερμοκηπίου κατ' εφαρμογή της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου (ΕΕ L 181 της 12.7.2012, σ. 30).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ VII
            Ελάχιστη συχνότητα αναλύσεων (άρθρο 35)
            
                        Καύσιμο/υλικό
                     
                     
                        Ελάχιστη συχνότητα αναλύσεων
                     
                  
                        Φυσικό αέριο
                     
                     
                        Τουλάχιστον εβδομαδιαίως
                     
                  
                        Άλλα αέρια, ιδίως αέρια σύνθεσης και αέρια διεργασιών, όπως το μείγμα αερίων διυλιστηρίου, αέριο κλιβάνου οπτανθρακοποίησης, αέριο υψικαμίνου και αέριο μετατροπέα
                     
                     
                        Τουλάχιστον ημερησίως —με τη χρήση κατάλληλων διαδικασιών τις διάφορες ώρες της ημέρας
                     
                  
                        Καύσιμα έλαια (για παράδειγμα ελαφρύ, μετρίως ελαφρύ, βαρύ μαζούτ, άσφαλτος)
                     
                     
                        Ανά 20 000 τόνους καυσίμου και, τουλάχιστον, έξι φορές ετησίως
                     
                  
                        Γαιάνθρακας, γαιάνθρακας οπτανθρακοποίησης, πετρελαϊκό κωκ, τύρφη
                     
                     
                        Ανά 20 000 τόνους καυσίμου/υλικού και, τουλάχιστον, έξι φορές ετησίως
                     
                  
                        Άλλα καύσιμα
                     
                     
                        Ανά 10 000 τόνους καυσίμου και, τουλάχιστον, τέσσερις φορές ετησίως
                     
                  
                        Μη επεξεργασμένα στερεά απόβλητα (καθαρά απόβλητα ορυκτής προέλευσης ή μείγματα βιομάζας και αποβλήτων ορυκτής προέλευσης)
                     
                     
                        Ανά 5 000 τόνους καυσίμου και, τουλάχιστον, τέσσερις φορές ετησίως
                     
                  
                        Υγρά απόβλητα, προεπεξεργασμένα στερεά απόβλητα
                     
                     
                        Ανά 10 000 τόνους καυσίμου και, τουλάχιστον, τέσσερις φορές ετησίως
                     
                  
                        Ανθρακικά ορυκτά (μεταξύ των οποίων ασβεστόλιθος και δολομίτης)
                     
                     
                        Ανά 50 000 τόνους υλικού και, τουλάχιστον, τέσσερις φορές ετησίως
                     
                  
                        Άργιλος και σχιστόλιθος
                     
                     
                        Ποσότητες υλικού που αντιστοιχούν σε 50 000 τόνους CO2 και, τουλάχιστον, τέσσερις φορές ετησίως
                     
                  
                        Άλλα υλικά (πρωτογενές, ενδιάμεσο και τελικό προϊόν)
                     
                     
                        Ανάλογα με το είδος του υλικού και τις μεταβολές, ποσότητες υλικού που αντιστοιχούν σε 50 000 τόνους CO2 και, τουλάχιστον, τέσσερις φορές ετησίως»